LidanRubinov/Halacha-QA huggingface dataset:
שאלה: הכשר של חברת      : ברצוני לשאול לגבי ההכשר של חברת : חתום על האריזה "חומר גלם " שחיטת "עוז והדר", ועל המדבקה כתוב בהשגחת הרבנות, חומר גלם חלק למהדרין, נבדק, הוכשר והומלח כדין. (אני כותבת מתוך הזיכרון ממה שראיתי היום במכלת אז אני לא מתחייבת לכל מילה). שאלתי היא האם אפשר לכלול את העוף הזה ברשימת המומלצים בגלל שהשחיטה היא שחיטת "עוז והדר" המופיעה ברשימת המומלצים?
תשובה: יש הרבה חברות ש"מעבדות בשר ועוף". כלומר הם רוכשים בשר או עוף מחברה. משחיטה מסוימת והם מעבדים אותו. הכוונה במילה "עבוד" היא שהם טוחנים או מזריקים מים עם מלחים או מתבלים או פורסים השניצל או מחלקים עופות שלימים לחלקים שונים וכו  וכו  וכו. איני מדבר על חברה זו או אחר אבל איני יכול לומר שבכל מפעל הם מדייקים שמה שכתוב על האריזה יהיה תואם את התכולה. ראיתי פעם שמפעל מסוים כתבו על האריזות שלהם שהחומר גלם הוא מעוך "טנא" וזה היה כמה שנים אחרי בעוף טנא נסגר. ולכן נראה שכדאי להתקשר למשיח כדי לדבר איתו על כיצד זה מתבצע במפעל שהוא משגיח עליו. רשימת המעודפים מתיחסת למשחיטה והכשר של העוף עצמו. ואם המשגיח יגיד שהעוף שבתוך האריזה הוא באמת העוף שציון על האריזה ויוסיף לומר שכל חומרי העיבוד הם ברמת כשרות גבוהה אז נראה שכן אפשר לצרוך את המוצר.
שאלה: חלב קרם קוקוס: האם אתם יודעים על קרם חלב קוקוס עם הכשר שאתם ממליצים עליו?
תשובה: אין. אבל יודעי דבר אומרים שמוצר זה עם הכשר הרב קנטור מתאילנד הוא הוא מהדרין.
שאלה: קריאת שמע שעל המיטה: לכב הרב, קורה לי בפעמים לא מעטות שאני נרדם מול הטלויזיה. אני מתעורר באמצע הלילה וכל מה שאני רוצה באותו רגע זה ללכת לישון בחדר ולא לקטוע את רצף השינה. 1. האם במצב כזה ניתן לוותר או להסתפק בנוסח קצר של ק"ש שעל המיטה? 2. אם כן מה לומר? 3. עד מתי במצב כזה יש לומר ק"ש שעל המיטה (יתכן ששאלתי בעבר את כב הרב שאלה דומה לשאלה 3 זו). רוב תודות
תשובה: נראה אכן כי הדבר הנכון לעשות הוא לומר קריאת שמע בנוסח מקוצר, הן כדי שלא לעקור את השינה לחלוטין, והן בשל העובדה שנוסח ארוך של קריאת שמע בזמן הזה אינו משרת את אחת ממטרות קריאת שמע, שהיא הליכה לישון מתוך דברי תורה. הדבר דומה לדברים רבים בהלכות תפילה המתחשבים ביכולת ובאפשרות הנפשית להתרכז. ברם, אמירת נוסח קצר מחייבת ריכוז מסוים, ואין הכוונה לומר את קריאת שמע בכעין אמירת לחש קסם, אלא תשומת לב של הליכה לישון מתוך האמונה בבורא עולם. ניתן לומר את קריאת שמע, את הברכה (אם אתה נוהג לברך) ואת "המלאך הגואל". לא הבנתי את השאלה "עד מתי". אם זה נוגע לשאלת "עד איזו שעה"   עד עלות השחר. ושינה נעימה
שאלה: לייזר לעיניים: מה דעת הרב על ניתוח לייזר לעיניים? יש לי מספר יחסית גבוה, ואני מבלבטת האם כדאי לי לעבור את הניתוח. בנוסף- מה דעת ההלכה על איפור?
תשובה: לשואלת ניתוחי לייזר - שאלה זאת יש להפנות לרופא לא לרב. מבחינה הלכתית, כל מה שיכול לעזור ולשפר את הבריאות מותר לעשות, אלא שצריך לשם כך להתייעץ עם רופא מומחה. איפור - מותר לאשה להתאפר ולהתייפות. כמובן שכמו בכל ענייני יופי אין להגזים. (אבל אין הגדרה ברורה מה נקרא להגזים). כמו כן המטרה צריכה להיות בשביל להיראות במטבך, ולא לנסות למשוך תשומת לב ו"לסובב ראשים". מה הגדרת ההבדל בין שניהם? אין הגדרה ברורה. זה תלוי בזמן ובחברה. אפי קיציס
שאלה: גירושין: לכבוד הרב. קרוב משפחה נמצא בהליך גירושין ארוך. במשך קרוב לחצי שנה הוא לא בא במגע עם אישתו, לא היה בינהם יחסי אישות. הוא הגיע למצב שייצא מהבית ועבר לבית של אמא שלו על מנת לחשוב על המשך דרכו ואולי זה יגרום לאישתו להתגעגע אליו. אבל האישה זרקה את כל בגדיו מהבית והעיפה אותו. כיום הוא 4 חודש מחוץ לבית. לפני מספר ימים הכיר אישה רווקה ושניהם מעוניינים להקים בית בישראל בע"ה בסיום הליך הגירושין של הבעל. שאלתי כזאת האם כאשר הוא בא במגע אם אישה אחרת רווקה עד כמה זה מסכן את הכתובה שלו שעומדת על חצי מליון, אין לו את הכסף הזה הוא שוטר שמרוויח כ6500 ש"ח בחודש. יש להם נכנס משותף שקנו במשכנתא בית. האם המהלך הזה מסכן את חלקו בבית האם הדיינים מתחשבים בזה שאישתו מורדת יש הקלטות שהיא מודה שהיא לא ניהלה יחסי אישות בכבוד רב.
תשובה: אוי. השאלה הזו היא שאלה שצריכה להיות מופנית לטוען רבני או לעורך דין. זו לא שאלה בהלכה. זו שאלה בהתנהלות משפטית. בהחלט יכול להיות שאשתו תביא את יחסיו עם הרווקה הזו כהוכחה שהוא היוזם לביטול הנישואין, וזה יפעל לרעתו. אולם, כאמור, הכתובת לבירור זה היא אצל מי שעוסק בתחומים המכוערים האלה של גירושין שנעשים בדרך של מאבקים. והרבה שמחות
שאלה: גירושין: לכבוד הרב. קרוב משפחה נמצא בהליך גירושין ארוך. במשך קרוב לחצי שנה הוא לא בא במגע עם אישתו, לא היה בינהם יחסי אישות. הוא הגיע למצב שייצא מהבית ועבר לבית של אמא שלו על מנת לחשוב על המשך דרכו ואולי זה יגרום לאישתו להתגעגע אליו. אבל האישה זרקה את כל בגדיו מהבית והעיפה אותו. כיום הוא 4 חודש מחוץ לבית. לפני מספר ימים הכיר אישה רווקה ושניהם מעוניינים להקים בית בישראל בע"ה בסיום הליך הגירושין של הבעל. שאלתי כזאת האם כאשר הוא בא במגע אם אישה אחרת רווקה עד כמה זה מסכן את הכתובה שלו שעומדת על חצי מליון, אין לו את הכסף הזה הוא שוטר שמרוויח כ6500 ש"ח בחודש. יש להם נכנס משותף שקנו במשכנתא בית. האם המהלך הזה מסכן את חלקו בבית האם הדיינים מתחשבים בזה שאישתו מורדת יש הקלטות שהיא מודה שהיא לא ניהלה יחסי אישות בכבוד רב.
תשובה: מן הדין ומן הצדק שאדם יסיים קשר אחד בחיים לפני שהוא פותח קשר שני. זה נכון לגברים ולנשים: לא לקיים קשרים חדשים כל עוד לא ניתן גט. עצתי לידידך: הזדרז ותן גט לאשתך. רק לאחר מכן תקדם קשר עם אישה חדשה. אני לא מסוגל לסייע לעוברי עבירה ולהדריך אותם כיצד לפעול בניגוד לדין.
שאלה: התרת נדר שהופר: כשהייתי בגיל 14 נשבעתי שאקיים יחסי אישות רק עם בעלי. לפני כשנתיים וחצי הכרתי בחור והייתי בטוחה שהוא יהיה בעלי ואנחנו נתחתן, לצערי הפרתי את הנדר שבועה ואני אובדת עצות בנושא. שאלתי היא כיצד אי אוכל לתקן לכפר על הפרת הנדר? האם יש פתרון לזה? מראש,
תשובה: אוי. כל הסיפור הוא כמובן בעייתי מאוד: עצם הנדר, ההפרה שלו, קיום יחסי אישות שאינם במסגרת נישואין וכדו. מה נכון לעשות? ראשית, נכון לעלות על דרך התיקון. עוד לפני ההתמודדות עם הנדר לחיות חיי קדושה, ולהתכוון בכל מאודך ללכת בדרך הנכונה. זה הדבר החיוני שממנו ניתן להתחיל. לאחר מכן, בשל העובדה שיש גם מקום לבחון האם נדר חל בצורה כזו או לא (כי הלוא אנו מחויבים במצוות גם בלי הנדר, ואם כן אפשר שלנדר אין תוספת מיוחדת על החיוב הקבוע שלנו, וזה תלוי בנושאים הלכתיים מסובכים) יכול להיות שיש מקום לסבור כי לא ממש עברת על הנדר, אולם זה נושא שצריך ללבן בשיחה בין פוסק הלכה ובינך, וקשה לעשות זאת בכתב. שלישית, הדבר החיוני הוא להפסיק לנדור, ולקבל על עצמך משהו לתיקון - כגון מחויבות מאוד גדולה שלא לעבור על דברים שאת אומרת, גם אם אינם נדר, ועלל ידי כך להפוך את הנפילה למנוע תיקון. וד  הטוב יכפר בעד, ושתזכי לעשות רק דברים טובים.
שאלה: ערלה: שתלתי עץ זית במאי 2013 ( שורשיו נעקרו, והספירה התחילה במאי 2013) האם עכשיו, אוקטובר 2015, הפירות עדיין בגדר ערלה או שניתן לאכול את הזתים? א
תשובה: לשואל החשבון הוא לפי תאריכים עבריים. מאי 2013 היה תשע"ג. בראש השנה תשע"ד נגמרה שנה ראשונה. בראש השנה תשע"ו נגמרה שנה שלישית. אבל הפירות שאתה קוטף היום שייכים עדיין לשנה הקודמת, שנת תשע"ה, ולכן הם עדיין עורלה. הפירות של שנה הבאה, כלומר הפירות ש"יחנטו" אחרי ט"ו בשבט תשעו, וימסקו אותם בסוף תשע"ו, תחילת תשע"ז כבר לא יהיו עורלה אלא "נטע רבעי". כלומר אחרי המסיק של תחילת תשע"ז צריך ל"חלל" אותם, ואז מותר להשתמש בהם. אפי קיציס
שאלה: עשבי תבלין ותה: יש לי שאלה, יש עשבי תבלין ותה שכן ניתן לשתול בגינה הביתית ולהשתמש? אם כן איזה סוגים?
תשובה: הכל, ולפני שתשתה אותו, תסנן אותו.
שאלה: חזרת שוטר בשבת ברכב אחרי משמרת: יש לי חבר שעובד במשטרה.לאור המצב היום הוא נדרש להישאר במשמרת עד כשעתיים לאחר כניסת השבת. האם מותר לו לחזור לביתו עם סיום המשמרת (כרבע שעה נסיעה)??. אם כן האם מותר לו לכבות את המנוע??.
תשובה: אסור לשוב ברכב, וילך ברגליו או ישוב ע"י שוטר גוי הנוהג בניידת
שאלה: בישול טיגון כבד בקר: קניתי כבד בקר טרי. האם ניתן להכין אותו בבית בצורת בישול או טיגון? אם כן, מה היא הדרך הנכונה? אם לא, מה הדרך לאוכלו בצורה כשרה? אני תימני שאמי.
שאלה: חינוך מיוחד - מותר ואסור: לכבוד הרב הנני מתנצל על תוכן השאלה בסעיף ב, אך השאלה נשאלה על מנת לקבל תשובה הלכה למעשה. אני עובד בהוסטל לבוגרים עם אוטיזם בעלי תפקוד בינוני - נמוך (אוצר מילים של עשרות בודדות של מילים, קושי בהבנה של דברים בסיסיים, מנת משכל נמוכה, אי ידיעה של קרוא וכתוב ועזרה בצרכים בסיסיים). א. במסגרת התפקיד עליי לגלח את הדיירים. האם הדבר מותר? במידה ולא, האם יש צד להקל במכונה שאינה כשרה? ב. לחלק מהדיירים מיוחד זמן לסיפוק צרכים מיניים (דבר הכרוך בהוצאת זרע לבטלה בכוחות עצמם). האם, בתור מדריך שלהם, שאמנם אין לי כל קשר לפעילות זו, אך בכך שאני חלק ממערכת כוללת המייחדת זמן לדבר זה, הינה אסורה? לענ"ד, הדיירים בגדר שוטים. יש לציין כי העבודה חשובה לי נורא, ובמידה ואין צדדים להקל אאלץ לעזוב את העבודה. ו מראש
תשובה: א. נשים אסור, מדין קרבה, ויש מטפלות לשם כך. גברים עם אוטיזם מותר, במכונה כשרה ולא בסכין. מכונה שאינה כשרה מותר בראש ובשעת הדחק גם בשפם, אך לא בשאר הפנים. ואמנם נחלקו הראשונים אם יש איסור להאכיל איסור בידיים לשוטה, אך למעשה יש להחמיר וודאי כאן כשאפשר, וגם לא כל אוטיזם הוא גדר שוטה. ב. אל תיקח בזה ספציפית חלק, מותר לעבוד בשאר ענייני המוסד חזק ואמץ בעשיית חסד
שאלה: לימודים: אני אוטוטו בת 21 יש לי עבודה מסודרת ברוך ה ואני מתעניינת בלימודים. שנת הלימודים הקרובה נפתחת יום ראשון אז אין לי הרבה זמן להחליט.בגדול ההתלבטות שלי אם לעזוב הכל וללכת ללמוד מקצוע שאני לא כל כך בטוחה בו והלימודים מאוד אינטנסיביים כמעט כל יום עד 7 בערב וזה רק בלימודים עצמם וצריך מן הסתם ללמוד גם הרבה בבית.החשש שלי שמרוב כל העומס אני ארד בדת ואזלזל בדברים מרוב עייפות כי אני עדיין לא מספיק חזקה וכל הווי של הסטודנטים וגם עולה מחשבה של נישואים והקמת משפחה.האם הלימודים יידחו לי את זה.האם עדיף להיכנס למדרשה כדי להתחזק וללמוד תורה לקבל ערכים לחיי נישואים וכו מצד שני אני חושבת למה לבזבז ולחכות שנה שאני יכולה להתחיל ללמוד עכשיו. ואם בסוף אני כן אוהב את זה וזה המקצוע בשבילי. והתואר הוא דיי ארוך.אני מבולבלת ואין לי הרבה זמן להחליט.(התואר הוא הנדסה כימית קשה לשלב אותו עם מדרשה ).אשמח אם תוכל לייעץ לי
תשובה: אני מבין היטב את ההתלבטות שאת מצויה בה, אולם ידי קצרה. היא קצרה בשל העובדה שאין תשובה אחת נכונה להתלבטות הזו, והדבר שונה מבחורה לבחורה, ואיך אוכל לומר דברים של טעם בלי להכיר אותך? למעלה מכך, תפקידו של רב במצבים אלה הוא לנסות לחלץ ביחד אתך את הדבר הטוב ביותר שמתאים לך, ולמעשה רק את זו שמסוגלת לעשות זאת, ועל כן, כאמור, ידי קצרה. אני יכול להציע רק דבר אחד: תני אמון בעצמך, ועשי את מה שאת נוטה אליו. אל תגשי לשאלה זו מתוך הנחה שאת יודעת שאם תעשי כך - יהיה כך, ואם תעשי כך - יהיה כך, וזה ישפיע על החתונה או על הדתיות או על כל דבר אחר. כל השיקולים האלה היו יכולים להיות נכונים לו באמת היינו מסוגלים לשער מה תהיינה התוצאות של כל החלטה שאנו מקבלים. אולם בשל העובדה ש"רבות מחשבות בלב איש ועצת ד  היא תקום" - כדאי לעשות מה שאת נוטה ורוצה לעשות, ולהשקיע את רוב מאמצייך בשאלה כיצד לעשות את זה בצורה הטובה ביותר, האמונית ביותר והמוסרית ביותר. ובהצלחה
שאלה: קבר יוסף: לכבוד הרב ה והברכה. אנו מתעוררים לבוקר בו מתחם קבר יוסף הועלה באש. אילו אנו היינו עושים מעשה שכזה למקום מקודש לערבים סביר להניח שתגובתם הייתה בהתאם לחומרת המעשה. האם עלינו לעבור לסדר היום ללא שום תגובה? והאם חוסר תגובה מצידינו מתפרש בעיני אויבינו כחולשה? מה צריכה להיות התגובה על פי ההלכה?
תשובה: ברוך השם שהנושא מכאיב לך, ואני שמח ששאלת. על פי ההלכה אנו במלחמה כעת, מימי קום המדינה ועד עתה, מצילים ישראל מיד צריהם וכובשים חלקי א"י. המלחמה אינה נגד פרט כזה או אחר, אלא כנגד הקולקטיב הלאומי המבקש לערער את הממלכתיות הישראלית בשלטונה על הארץ, ולהקים כאן ישות ממלכתית נכרית. על כך אנו נלחמים כציווי התורה. בפריזמה זו יש להביט על שריפת קבר יוסף הצדיק. הם מבקשים להחלישנו, לפגום בעוז רוחנו ואמונתנו בצדקת הדרך. הם מבקשים לעקור את היסוד של צדיק יסוד עולם, את שכם אשר לקח יעקב מיד האמורי בחרבו ובקשתו, ובתפילתו. המאבק בקבר יוסף הוא בירור עוד מימי חמור ובנו ועד ימינו, מי בעלי הסגולה האלוקית המתאימה להופיע בא"י. הם טוענים שטומאתם התאולוגית ועמדתם המוסרית הנמוכה, היא בעלת הבית בארץ הזו. ואנו יודעים את האמת, הארץ היא רק של האומה האלהית, ישראל, המגלים שם השם בעולם בעצם חייהם ע"פ התורה. כפי נמיכות קומתם הרוחנית, כך מעשיהם. הנם חושבים שישרפו בית ובזה פוגמים את יסודו הרוחני ואת עמידתנו כאן. אך אנו יודעים שיוסף צדיק יסוד עולם הוא המשביר לכל הארץ, הבשורה שלאומה שלנו יש יכולת לחיות בעולם הזה בקדושה. שריפת קברו אינה משנה מאומה מאמת זו, אלא מדרבנת אותנו לחשוף אותה יותר. על כן, שריפת קבר יוסף צריכה לעורר אותנו ביתר שאת להופיע את משנתו של יוסף, שומר הברית, בעל האחדות עם אחיו בסוף ימיו. ומתוך כך, עלינו להגיב באופן שהתורה מצווה, להחיל ריבונות ישראל בכל יהודה ושומרון, ולגרש בכח את יושבי הכפרים העויינים המפגעים בנו, חוץ ממי מהם שיתחייבו לשמור אמונים למדינת ישראל וליהדותה. אינם חייבים להתגייר, אלא לשמור על החוק ולא להעיז להביע אמירה לאומית אחרת על הארץ כהוא זה. ומעל הכל חינוך. כל תוספות שלומדים בישיבות, כל רמב"ם שמלמדים בהם, כל בניה נוספת של חינוך תינוקות של בית רבן לאמונה תמימה ללא הקלקול התרבותי החיצוני- הם עוד נדבך לשינוי דעת הקהל בישראל כלפי אמת התורה וירושת הארץ. יותר צניעות, שמירת הברית, אחדות של עומק התורה, וכיבוש א"י בלי גמגומים. ישועות ונחמות
שאלה: גיוס בנות לצבא ולמשטרה: למה אסור לבנות להתגייס לצבא? הרי עובדה בימינו אנחנו רואים שיש בנות שהורגות מחבלים כך שאי אפשר להגיד את המשימה הן לא יכולות לבצע. אז למה באמת זה אסור? ואם באמת זה אסור אז איך בכלל אפשר למנוע את זה מבנות שרואות בנות אחרות שמצליחות בצבא ואיך בכלל יש הצלחה לבנות מאת ה אם אכן מדובר באיסור כל כך גדול כמו שאומרים גדולי הרבנים: "יהרג ואל יעבור", "אביזרייהו דגילוי עריות".
תשובה: כפי שכתבת בעצמך בשאלה   נושא זה של גיוס בנות נמצא במחלוקת בין הפוסקים, מן הקצה ועד הקצה. השימוש ב"ייהרג ואל יעבור" או "אביזרייהו דעריות" מקובל על ידי חלק מפוסקי ההלכה החרדים, ואחרים סוברים שהוא הגדרה הרבה יותר מידי קיצונית לרמת האיסור, כמו גם אחרים שסוברים שהדבר מותר. העובדה שבנות מסוגלות להיות נשות ביטחון מצוינות   אינה רלוונטית לדיון ההלכתי. את צודקת שחלק גדול מהמשימות הצבאיות בנות עושות, ואפילו טוב יותר מבנים. העובדה שהן מצליחות   אף היא לא חלק מדיון הלכתי. הדיון הוא דיון הלכתי כפול   באופן ממוקד דברי הגמרא שאומרת שאיסור כלי גבר על אישה מבוטא בצורה המובהקת ביותר על ידי כלי נשק ומלחמה, ומכאן ש"דרכו של איש לעשות מלחמה ואין דרכה של אישה לעשות מלחמה, ובאופן רחב יותר ביחס לכל החיים הצנועים שצריכים להיות   שברוב המקומות בצבא נמצאים במקום רחוק מאוד מהתמונה האידיאית. כאמור, ישנה קשת דעות מקצה עד קצה, אם כי ניתן לומר שרוב פוסקי ההלכה אינם רואים את גיוס הבנות כדרך שיש ללכת בה.
שאלה: תבשיל פתוח בלילה: שכחתי על השיש במטבח בלילה תבשיל (עוף עם תפוחי אדמה ורוטב), אני מבקשת לשאול מה דין התבשיל, האם צריך לזרוק אותו? מותר לכתחילה לאכלו?
תשובה: השאלה לא ברורה. מה היתה המציאות המדויקת?
שאלה: בלונים בשבת דחווווףףף: היום יש יום הולדת לאח שלי ואנחנו רוצים לעשות לו הפתעה כשהוא חוזר מהבית כנסת. רצינו לשאול אם מותר לנפח בלון בשבת??? ואם לא אז אם מותר אחכ לפוצץ אותם. למשל יום חמישי שעבר היה יום הולדת לסבתי וביום שישי שבת היה מלא בלונים בבית ושיחקנו איתם וחלקם התפוצצו האם מותר לפי ההלכה?? מראש
תשובה: מזל טוב ליום הולדתו של אחיך. לגבי ניפוח השמירת שבת כהלכתה (מהד  ג  פט"ז סע  ז) כותב כך: "כדורים ובלונים שהדרך לנפח בהם אויר ולקשור אותם - אין לנפח בהם אויר, והרי הם קודם הניפוח   מוקצה בשבת וביו"ט. אבל במקום שאין הדרך לקושרם   מותר לנפח אותם. ומכל מקום לא ינפחם אלא אם כן נפחו אותם כבר לפחות פעם אחת מבעוד יום". וכן אסור לקשור את הבלון בשבת. וכן אסור לפוצץ בלונים בשבת בכוונה. אך מותר לשחק בבלונים, כשאין בכוונתכם שיתפוצצו. ואם בטעות הם התפוצצו אין זה בכוונה ולכן אין איסור. שבת
שאלה: חלום מפחיד: לכבוד הרב. היום לפנות בוקר חלמתי חלום. חלמתי שאני נמצאת בבית עם אבא שלי ויש תינוק שהוא לא שלי שמסתובב לי בין ברגליים וזוחל על הרצפה. יש לציין שאני זוכרת הייטב את הפנים של התינוק, הוא היה מדהים ביופיו ממש תינוק מיוחד. אני לא יודעת מה קרה לי בחלום אבל הרגשתי שנכנס בי משהו לא טוב כמו דיבוק. לקחתי את התינוק היפה הזה ולקחתי אותו לאמבטיה מלאה במים וזרקתי אותו שם לטבוע למוות. ולא עשיתי זאת מתוך שנאה! בלב שלי ממש בכיתע ולא ידעתי למה אני עושה את זה!!! אבא שלי שאל אותי "בת שלי למה עשית את זה?" והוא בכה בכי גדול. ממש אחרי זה קמתי מהמיטה בהרגשה מפחידה ביותר. מה אתה אומר על החלום הזה כבוד הרב?
תשובה: אין איש בעולם שיודע לפתור בוודאות את משמעות החלום. אנחנו יודעים רק להציע כיוונים לאדם עצמו, שיתבונן בתוך עצמו, וינסה להעלות מתוך עצמו את הכיוון שהחלום הזה לוקח אותו. לאור דברי ח, כל החלומות הולכים אחר הפה, כלומר   משמעות החלום לגבייך טמונה בשאלה לאיזו כיוון את תקחי את החלום, וזו גם תהיה משמעותו האמיתית. אם את חוששת מהחלום   עשי הטבת חלום עם שלוש מחברותייך כפי שכתוב בסידור. ובד בבד, את יכול לשאול את עצמך מה התחושות שלך בעת החלום (לא תכני החלום עצמו, אלא מה שהרגשת תוך כדי החלימה) מלמדות אותך על עצמך, ולאיזה עולם תיקון את יכולה להוליך אותו. לדוגמה, החלטות שאת מקבלת לטובת אנשים או לרעתם וכדו, ולהניע מהלך מסוים של תיקון כתוצאה מכך. ובשורות טובות
שאלה: נישואים,כתובה - למה ברבנות?: מאז ומתמיד הייתי מודעת לביקורת הרבה שיש לציבור החילוני ובדברים מסוימים גם לדתי (לנשים) על מוסד הרבנות בנושא נישואים וגירושים. גם לי מציקה מאד העובדה שיש אפשרות לבעל להשתמש באי נתינת גט לאישה ומשוכנעת כי חובה למצוא לכך פתרון, אבל בחרתי להאמין למרות שברור לי היכן נמצא מעמד האישה בחברה דתית, שהכוונת טובות והכשל, טכני, אבל לא היא. לאחרונה הובא לידיעתי (ובדקתי את הדברים וזוהי עובדה) שכשזוג מתגרש, וגם שאין ספק שהבעל אשם באופן מוחלט בגירושים, שהוא הונה את האישה ופגע בה באופן הכי קשה וחמור שהרב יכול לעלות על דעתו, בין בגוף בין בנפש, הבעל פטור מלתת לאישה כתובתה אם האישה מקבלת יותר מחצי הרכוש (האישה מקבלת יותר ממחצית הרכוש מסיבות אחרות למעשי בעלה אלא חוקיות גריידא) גם אם בשקל, גם אם היא זו שהביאה עמה את הרכוש לנישואין גם אם הילדים ברשותה. הכתובה תמיד עמדה בעייני כסוג של תשובה לגט, חלשה ואנמית ככל שתהיה מול מציאות מסורבות הגט, אבל בכל זאת, סימן שכן דואגים לאישה גם אם לא באופן שווה, יש לה זכות לצדק, יש לה קול. ההכרה במציאות הזו קשה מאד בעייני. אני לא נשואה עדיין, דתיה, למה שאתחתן ברבנות? אני מרגישה שבכך אסייע לסוג של פשע, של אישור לפגיעה בחלש, שצדק לא עומד מול זכותו של הגבר להכל. אני יודעת שלא זו כוונת המשורר בעניין הכתובה, שזה קרדום לחפור בו, אם כך מאיזה סיבה מלבד פטריארכיה זה מה שקורה בפועל? האם יש סיבה הלכתית אמיתית לכך? האם "גר יתום ואלמנה לא תעשוקו" הוא נחלתם הפרטית של ירמיהו ושות? ואם אני חושבת כך, מה יגיד מי שאינו דתי? אם יש סיבה הלכתית אודה מאד לרב אם יכול לצרף מקורות. מראש
תשובה: את צודקת לחלוטין שממקום בו מתרחש עוול- צריך להתרחק מאוד מאוד. בלתי אפשרי לקבל מצב בו בשם התורה תיעשה פגיעה בחלש, לא ייעשה צדק וכדו. אני לא מכיר את כל ההיבטים של המקרה שאת עוסקת בהם, אולם בשנים האחרונות ישנו שינוי משמעותי בפסקי בתי הדין הרבניים, הרבה כתוצאה מדברים שנאמרו על ידי תומכי בתי הדין הרבניים דווקא, כדי שפסקי הדין לא יעשו עוול. בדרך כלל, אכן מכניסים את הכתובה לתוך החישוב הכללי, ולרוב אין מדובר בזכויות הנגרעות מהאישה, אלא במערכת מורכבת של חלוקת רכוש. אמנם, את צודקת כי לעתים יש פסקי דין שהם ממש ממש מקוממים, ושלא ניתן לקבל אותם. מאידך גיסא, ישנה חשיבות עליונה של הקמת בית כדת משה וישראל, לא רק במערכת האינטימית שבין בני הזוג, אלא גם במערכת היותר כוללת של ציבוריות הנישואין. חתונתך, בעזרת ד, לא תהיה רק עניין מאושר שבינך ובין בחיר לבך, כי אם גם רצף קהילתי באומה, ומכאן חשיבות הרישום, כמו גם פומביות הנישואין (מנין). מה עושים? נראה כי נכון יהיה לבנות את ביתך עם מנגנון שיאפשר, אם חס ו תגיעו לכך   לפרק את הבית בצדק, ביושר, ועם פגיעות הדדיות מינימאליות. זו הסיבה שאנו, בצהר, מאוד מאוד מקדמים את הסכמים קדם הנישואין ( ורואים בכך מנגנון שבידו לאפשר הקמת בית כדת משה וישראל דרך הרבנות, ובד בבד הסרת החששות לעוול.
שאלה: תרומת איברים מהמת ומהחי: לצורך עבודת חקר: 1. מה דעת הרב על תרומת איברים מאדם חי ומאדם מת? 2.אם יש סיכוי קטן שהתרומה תגיע למחבל מותר לתרום?
תשובה: א. את עמדתי ההלכתית בנושא תרומות אברים פרסמתי פעמים רבות, כגון: ובעוד הרבה מקומות. ב. גם אם קיים סיכוי קטן שזה מה שיקרה - חובה לתרום, וזאת בשל העובדה שרק כך ניתן לקיים מערכת בינלאומית של הצלת אנשים על ידי תרומת אברים.
שאלה: ירק ללא תולעים: האם חברת מרינה משווקת ירקות ללא תולעים עם הכשר?
תשובה: יש להם הכשר של הרבנות מעלות.
שאלה: בדיקה בנוגע לכשרות אבקת חלבון: ישנה אבקת חלבון שנמכרת בארצות הברית שאני לא מצליח להבין מה הכשרות שלה. אבקת זו נמכרת גם בארץ עם תוספת מדבקת כשרות. האבקה היא optimum. השאלה האם אפשר לרכוש אותה מארצות הברית? קישור האתר בארצות הברית :
תשובה: לא מצאתי שם שום איזכור של כשרות. למה כבודו חושב שהמוצר כשר.
שאלה: עזרה דחוף!!!: לפי מה שהבנתי כשחוזרים בתשובה אלוקים סולח על הכל. 1. האם כשאני חוזר בתשובה כל מלאכי החבלה שיצרתי כתוצאה מאי שמירת הברית מתים? 2. ובמידה שלא, איך אני יכול להמית כמה שיותר מלאכי חבלה? 3. זה נכון שכל טיפת זיעה שאני מזיעה כשאני עם ציצית מכפרת על כל טיפת זרע שהוצאתי? ו. כשאני יוצא לאימון עם ציצית זה גם נחשב?. 4. האם זה נכון שבשביל לחזור בתשובה מאי שמירת הברית כל מה שאני צריך לעשות זה לבקש סליחה, להצטער ולהבטיח שאני יותר לא יעשה את זה. 5. אם אני לא יצליח להפסיק לעשות זרע לבטלה לפני שמשיח מגיע אז יכול להיות שאני לא יזכה לימות המשיח למרות שאני משתדל ורוצה והפסיק. על התשובה!
תשובה: א. אין מה שעומד בפני תשובה. ואפשר לחזור בתשובה על כל חטא שאדם עושה. זה פלא וחסד נפלא שהקב"ה יצר בעולם, שאדם יכול לשוב בתשובה וה  ימחוק את עוונותיו ויהפוך את המציאות לכזאת שבה האדם שחטא כאילו לא חטא. ב. מצוות ציצית היא מצווה גדולה מאוד. עד שהגמרא בנדרים אומרת שהיא שקולה כנגד כל המצוות. אולם אין בקיום מצווה זאת כדי למחוק את חטא הוצאת זרע לבטלה. על מנת למחוק את החטא צריך לעשות תשובה, היינו להצטער מאוד על מה שעשית, לקבל על עצמך לא לשוב לזה החטא לעולם. להתוודות על כך בפיך תוך כדי שאתה מפרט את החטא, את הרגשתך וצעריך כלפיו ואת קבלתך על עצמך ללכת מכאן והילך בדרך הטוב. ג. פעמים שאדם מנסה לחזור בתשובה, ומצליח אולם לפעמים הוא נופל. על לו לפול ברוחו. הוא צריך שוב להתוודות ולהמשיך במאבק. התמודדות עם יצר הרע יש בה פעמים רבות נפילות אולם ככל שאדם מצליח לנצח ביותר ויותר התמודדויות מספר הנפילות הולך וקטן. ד. תאמין בעצמך. אתה יכול ומסוגל לתקן.
שאלה: אבא בלי ציצית: אבי אדם דתי שומר תורה ומצוות (אף קובע עיתים לתורה) אך אינו מקפיד כלל על מצות ציצת. האם יש בידי מה לעשות?
תשובה: לשאול אותו על הלכות ציצית עבורך, ויבין לבדו בע"ה
שאלה: מזוזה: כבוד הרב לפני כמה ימים ביקשתי מאבי לקחת את המזוזה של החדר שלי לבדיקה אצל רב, גלל שהרגשתי שיש עיכוב בחיי ורציתי לבדוק את המזוזה האם היא תקינה. יצא שהמזוזה תקינה והכל ר. החזרתי את הקלף למקומו. אחרי יום הסתכלתי וראיתי את הקלף על הרצפה!!! מיד החזרתי את זה למזוזה וראיתי שבתחתיתהמזוזה אין סוגר אבל הנחתי בכל זאת. ( אציין שהמזוזה הזאת 21 שנה איתי אף פעם הקלף לא נפל למטה) היום עוד פעם ראיתי את מזוזה על הרצפה ובטעות היא התגלגלה לי עם הרגל כי לא שמתי לב ונכנסה לשירותים. שליד החדר שלי. אני כל כך בלחץומפחדת. מצטערת בכלל שלקחתי אותה לבדיקה וזה לא היה קורה. השאלה שלי: 1.האם אני צריכה לעשות משהו???? 2. עד שאקנה מזוזה חדשה האם אפשר לשים סלוטייפ למטה? אני לא דתיה אבל אני מאד מאמינה בשם לכן זה כ"כ מפחיד אותי. ב דניאלה
תשובה: 1. אין צורך לפחוד. כנראה שלאחר הבדיקה המזוזה גולגלה בקוטר קטן יותר מה שמאפשר לה ליפול מבית המזוזה חסר התחתית. 2. אין צורך לקנות מזוזה חדשה, אלא רק בית מזוזה תקין. 3. עד שתקני בית מזוזה חדש, אפשר לשים סלוטיפ בתחתית בית המזוזה כדי שזאת לא תיפול. 4. אמונה בשם, היא דבר נפלא. אבל מה דעתך להתחיל לאט לאט עם שמירת שבת?. תעשי שמחה גדולה בשמים. באמת מומלץ.
שאלה: המשך לשאלה הקודמת: המשך לשאלה: על התשובה שלך :) אבל עדיין לא הבנתי מה קורה עם המלאכי חבלה שיצרתי כתוצאה מזרע לבטלה האם אחרי שאני עושה תשובה הם מתים? וכמו ששאלתי בשאלה הקודמת: קראתי איפה שהו שכל טיפת זיעה שאני מזיעה כשאני עם ציצית מכפרת על כל טיפת זרע שהוצאתי? ו. כשאני יוצא לאימון עם ציצית זה גם נחשב?. על התשובה :)
תשובה: כשאדם עושה תשובה שלמה המוחקת את החטא. משמעותה שהיא מוחקת את כל הפגמים שהחטא יצר בעולמות השונים. ולכן אם נוצר מלאך חבלה, לאחר תשובה שלמה, אין הוא מתקיים יותר. אינני מכיר את היחס של הוצאת זעה במצוות ציצית לתיקון חטא הוצאת זרע לבטלה. אני כן מכיר את התיקון שעל ידי לימוד תורה, תפילה בדביקות. אמירת שמע על המיטה בדבקות ושמירת העיניים. שתזכה להצלחה. ולא להתייאש.
שאלה: עשה לך רב: הרב שרלו היקר, עשיתי לי רב, ואני משתדל להחמיר ולהקל בהתאם לפסיקותיו. יש סוגיה אחת בה הרב מחמיר וקשה לי לעמוד בכך. האם מותר לי בנושא אחד לנהוג בהתאם לרבנים אחרים המקילים יותר בסוגיה? אם כן, האם כ"פיצוי" עלי להחמיר בסוגיה אחת בה הרב נמנה על המקילים?
תשובה: בשאלות מוג זה תמיד צריך לבחון מהי האלטרנטיבה. התוספתא כבר אומרת כי הרוצה לעשות כבית שמאי עושה, כבית הלל עושה, קולות של שניהם - רשע, חומרות של שניהם - עליו הכתוב אומר "והכסיל בחושך הולך". לאמור, נקודת המוצא היא שיש ללכת לאור אותה שיטה, ובוודאי שלא לחפש את הקוללות או את החומרות. מנקודת מוצא זו צריך להתחיל את הדיון. כאשר יש מצבים מיוחדים בהם לא ניתן ללכת לאור השיטה לחומרא - אזי כמובן שהאלטרנטיבה היא ללכת לאור דברי רב אחר, וזה יותר טוב מאי-היענות להלכה בכלל. אולם, כאמור, נקודת המוצא היא ללכת לאור שיטה אחת ועקבית.
שאלה: שם שני: כשנולדתי לא נשמתי לכמה זמן, ולכן ההורים שלי הוסיפי לי שם שני - רפאלה. מאז ועד היום היו לי המון מחלות מוזרות, ניתוח להוצאת שקדים, טיפול ביוד רדיואקטיבי לטיפול בבלוטת התריס, הרבה ניתוחים לציפורן חודרנית, מטופלת שנים באלטרוקסין, וכרגע מצאו לי ציסטה לא תקינה, עם בדיקות גבוליות של סרטן, נמצאת כרגע בבירורים, לקראת ניתוח להוציא את הציסטה. וחושדים כרגע גם שיש לי צליאק לא מאובחן, מחכה לתוצאות של הבדיקה הזאת. אף פעם לא השתמשתי בשם השני השלי - רפאלה. הרבה אנשים אמרו לי שכדאי לי להוריד את השם הזה, אולי הוא עושה עלי עין רעה או משהו. האם כדאי לי להוריד את השם השני שלי? מראש.
תשובה: לא לגעת בשם. להרבות בחסד ובתפילה. רפואה שלימה
שאלה: הכנת בשר לא כשר ליהודי: היי, האם אני יכולה להכין חזיר ולהביא ליהודי לאכול כשזה חלק מהעבודה שלי?.אני כרגע אופר אצל משפחה יהודית בארהב וזה חלק מהעבודה שהם מצפים ממני שאעשה.
תשובה: וברכת ד  אין לעשות כן. מצא את פרנסתך בכבוד ועל פי התורה. שבת בברכת התורה והארץ יהודה הלוי עמיחי מכון התורה והארץ